مہر (سکہ)

مُہْر قدیم سونے کا سکّہ ہوا کرتا تھا جسے مختلف حکومتوں نے ڈھالا جن میں برطانوی ہند اور اس کے ساتھ موجود کئی نوابی ریاستیں، مغلیہ سلطنت، مرہٹہ سلطنت، مملکت نیپال اور فارس (بالخصوص افغانستان) شامل تھے۔ اس کی قیمت عموماً پندرہ چاندی کے روپوں کے برابر ہوتی تھی۔ برطانوی ہند میں مہر کی ضرب 1918ء میں بند ہو گئی تاہم کچھ ریاستیں 1947ء کے بعد اپنے بھارت میں انضمام تک اسے جاری رکھتی رہیں۔ برطانوی حکام نے اسی نوعیت کے 2⁄3 مہر (10 روپے)، 1⁄3 مہر (5 روپے) اور دو مہر یا دو اشرفی (30 روپے) بھی جاری کیے۔ چند ریاستوں نے آدھا مہر بھی جاری کیا جو 7 روپے 8 آنے کے برابر تھا۔

مہر کا سب سے پہلا اجرا سلطنت سور کے شیر شاہ سوری نے 1540ء سے 1545ء کے درمیان اپنے دورِ حکومت میں کیا جو 169 گرین (10.95 گرام) وزنی سونے کا سکّہ تھا۔ انھوں ہی نے تانبے کا  اور چاندی کا  بھی جاری کیا جس کا وزن 178 گرین (11.53 گرام) تھا۔ بعد ازاں مغل شہنشاہوں نے پورے برصغیر میں اس سہ دھاتی نظامِ سکّہ کتابت کو معیار بنا کر مالیاتی نظام کو مستحکم کیا۔

 لفظ کی تصریفی سرگزشت 
تصغیر|250پک|مغل شہنشاہ اکبر کی مہر جسے اسیر میں ضرب دیا گیا۔ یہ سکہ جس پر باز کا نقش ہے، اکبر کے نام جاری کیا گیا تھا تاکہ سلطنت خاندیش کے اہم قلعہ اسیر گڑھ کی 17 جنوری 1601ء کو فتح کی یاد منائی جا سکے۔ نقش: .*
مہر فارسی لفظ مُهر سے ماخوذ ہے۔ یہ سنسکرت لفظ مُدرا کے ہم معنی ہے، جو خود مُدرانَم سے نکلا ہے، جس کے معنی بھی مہر ہیں۔

 جمع کرنے والوں کے لیے قیمت 
سنہری مہر جو مغلیہ سلطنت، شہنشاہی ہند، برٹش ایسٹ انڈیا کمپنی یا برطانوی ہند نے جاری کیے، جمع کرنے والوں کے لیے قیمتی اشیا ہیں اور نیلامی میں بھاری قیمتوں پر فروخت ہوتے ہیں۔ دو مہر (جو 1835ء تا 1918ء کے درمیان تیار ہوا) جس کی قیمت 30 روپے تھی، اب تک کا سب سے بڑا جاری شدہ سکہ ہے۔ 1835ء کا دو مہر کا سکہ بنگلور کی نیلامی میں 11.5 لاکھ روپے میں فروخت ہوا جو بھارت میں اب تک کی سب سے مہنگی نیلامی رہی۔

 حوالہ جات 
 حواشی 

 مآخذ 

زمرہ:بھارت کے سکے
زمرہ:بھارت میں سونا
زمرہ:سلطنت سور
زمرہ:ہندوستان کی تاریخی کرنسی